CELEX: 62008TN0377
Language: sk
Date: 2008-09-10 00:00:00
Title: Vec T-377/08 P: Odvolanie podané 10. septembra 2008 : Komisia Európskych spoločenstiev proti rozsudku Súdu pre verejnú službu z  8. júla 2008 vo veci F-76/07, Birkoff/Komisia

20.12.2008   
            
            
               SK
            
            
               Úradný vestník Európskej únie
            
            
               C 327/28
            
         Odvolanie podané 10. septembra 2008: Komisia Európskych spoločenstiev proti rozsudku Súdu pre verejnú službu z 8. júla 2008 vo veci F-76/07, Birkoff/Komisia
   (Vec T-377/08 P)
   (2008/C 327/54)
   Jazyk konania: nemčina
   Účastníci konania
   
      Odvolateľka: Komisia Európskych spoločenstiev (v zastúpení: J. Currall a B. Eggers)
   
      Ďalší účastník konania: Gerhard Birkhoff (Weitnau, Nemecko)
   Návrhy odvolateľky
   
               —
            
            
               zrušiť rozsudok Súdu pre verejnú službu z 8. júla 2008 vo veci F-76/07, Birkhoff/Komisia,
            
         
               —
            
            
               zaviazať žalobcu na náhradu trov konania Súdu pre verejnú službu, ako aj trov odvolania.
            
         Odvolacie dôvody a hlavné tvrdenia
   Odvolanie smeruje proti rozsudku Súdu pre verejnú službu z 8. júla 2008 vo veci F-76/07, ktorým sa zrušilo rozhodnutie účtovného orgánu, ktorý vydal rozhodnutie o sťažnosti, v ktorom nepovolil vyplatiť náhradu za nákup invalidného vozíka dva roky po nákupe predchádzajúceho nového vozíka kvôli neexistujúcej potrebnosti.
   Odvolateľka na odôvodnenie odvolania po prvé uviedla, že rozsudok po novom definuje pri porušení platného práva Spoločenstva posudzovaciu právomoc lekára a lekárskej rady tým, že podľa neho môžu uplatňovať túto právomoc iba lekárske orgány, ktoré sú nezávislé.
   Po druhé takýto rozsudok v praxi pri posudzovaní potrebnosti nákladov odníma dôležitým stanoviskám lekárskej rady akýkoľvek význam, keďže dokladá, že tento orgán je iba poradný a jeho stanoviská sa nezverejňujú. Toto odporuje ustálenej judikatúre o spoločnom režime zdravotného poistenia úradníkov Európskych spoločenstiev v znení z 22. marca 2004. Tieto stanoviská majú status vyvrátiteľnej domnienky, pokiaľ ide o potrebnosť nákladov.
   Okrem toho odvolateľka namieta sfalšovanie skutočností, resp. omyl pri právnom kvalifikovaní skutočností a predmetu sporu ako aj porušenie povinnosti odôvodniť rozsudok, keďže podstatná časť rozhodnutia o sťažnosti bola vyhlásená za ničotnú.